text: ১৬ অক্টোবর, ইয়েনিসাফাক ডট কম : গত সোমবার তুর্কি প্রেসিডেন্ট এরদোগান বলেছেন, তুরস্কই একমাত্র দেশ যেটি মুসলিম বিশ্বকে নেতৃত্ব দেয়ার যোগ্যতা রাখে। এরদোগান প্রেসিডেন্সিয়াল ভবনে তুরস্কের ধর্মীয় কর্মকর্তাদের সাথে এক বৈঠককালে বলেন, 'সাংস্কৃতিক সম্পদ, সমৃদ্ধ ইতিহাস এবং ভৌগোলিক অবস্থানগত দিকের কারণে তুরস্ক শতাব্দীর পর শতাব্দী ধরে শান্তি বজায় রাখতে সক্ষম হয়েছে। এমনকি তুরস্কই একমাত্র দেশ যেটি মুসলিম বিশ্বকে নেতৃত্ব দেয়ার যোগ্যতা রাখে।'
  সন্ত্রাসের বিরুদ্ধে তুরস্কের যুদ্ধ সম্পর্কে বলতে গিয়ে এরদোগান বলেন, 'সন্ত্রাসী সংগঠনগুলোর বিরুদ্ধে আমরা সম্ভাব্য সব ধরনের পদক্ষেপ নেয়া অব্যাহত রেখেছি। আমরা অন্তত ৭,৫০০ দায়েশ এবং কুর্দিস্তান ওয়ার্কার্স পার্টি (পিকেকে) যোদ্ধাকে নিরস্ত্র করতে সক্ষম হয়েছি।'
  আঙ্কারা তুর্কি সরকারের বিভিন্ন প্রতিষ্ঠান যেমন, সেনাবাহিনী, পুলিশ এবং বিচার বিভাগে লুকিয়ে থাকা ঋঊঞঙ পন্থী বিভিন্ন কর্মকর্তাদেরকে অভিযুক্ত করে বিচারের আওতায় এনেছে।
  ২০১৩ সালে FETO পন্থী তুর্কি মন্ত্রীদের বিরুদ্ধে চালানো কার্যক্রমের ফলে সেসময় দেশটির FETO পন্থী অনেক শীর্ষস্থানীয় ব্যক্তিদের গ্রেপ্তারের জের ধরে ২০১৬ সালে তুরস্কের নির্বাচিত সরকারকে উৎখাত করার ব্যর্থ প্রচেষ্টা চালানো হয়েছিল বলে ধারণা করা হয়ে থাকে।